CELEX: 62010CN0093
Language: lv
Date: 2010-02-17 00:00:00
Title: Lieta C-93/10: Lūgums sniegt prejudiciālu nolēmumu, ko 2010. gada 17. februārī iesniedza Bundesfinanzhof (Vācija) — Finanzamt Essen-NordOst/GFKL Financial Services AG

22.5.2010   
            
            
               LV
            
            
               Eiropas Savienības Oficiālais Vēstnesis
            
            
               C 134/18
            
         Lūgums sniegt prejudiciālu nolēmumu, ko 2010. gada 17. februārī iesniedza Bundesfinanzhof (Vācija) — Finanzamt Essen-NordOst/GFKL Financial Services AG
   
   (Lieta C-93/10)
   2010/C 134/27
   Tiesvedības valoda — vācu
   
      Iesniedzējtiesa
   
   
      Bundesfinanzhof
   
   
      Lietas dalībnieki pamata procesā
   
   
      Prasītāja: Finanzamt Essen-NordOst
   
   
      Atbildētāja: GFKL Financial Services AG
   
   
      Prejudiciālie jautājumi
   
   
               1)
            
            
               Vai, interpretējot Padomes 1977. gada 17. maija Sestās direktīvas 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze (1), 2. panta 1. punktu un 4. pantu, nedrošu parādu pārdošanas (pirkšanas) gadījumā sakarā ar nesamaksātu parādu piedziņas un nesamaksas riska pārņemšanu parādu pircējs sniedz maksas pakalpojumu un veic saimniecisku darbību, ja pirkuma cena ir novērtēta,
               
                           —
                        
                        
                           nevis pēc parādu nominālvērtības, vienojoties par atlaidi noteiktas likmes apmērā par nesamaksātu parādu piedziņas un nesamaksas riska pārņemšanu, bet gan
                        
                     
                           —
                        
                        
                           pēc riska novērtējuma, ka attiecīgais parāds netiks samaksāts, un parāda piedziņai salīdzinājumā ar atlaidi par nesamaksas risku ir tikai pakārtota nozīme?
                        
                     
         
               2)
            
            
               Ja atbilde uz pirmo jautājumu ir apstiprinoša, vai, interpretējot Padomes 1977. gada 17. maija Sestās direktīvas 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze, 13. panta B daļas d) punkta 2. un 3. apakšpunktu,
               
                           a)
                        
                        
                           tas, ka pircējs, iegādājoties nedrošus parādus, pārņem nesamaksas risku par pirkuma cenu, kas ir ievērojami mazāka par parādu nominālvērtību, ir atbrīvots no nodokļa tāpat kā citi nodrošinājumi vai galvojumi;
                        
                     
                           b)
                        
                        
                           un, ja riska pārņemšana tiek atbrīvota no nodokļa, vai parāda piedziņa kā vienota darījuma daļa vai kā blakus darījums ir atbrīvota no nodokļa vai tiek aplikta ar nodokli kā pastāvīgs darījums?
                        
                     
         
               3)
            
            
               Ja atbilde uz pirmo jautājumu ir apstiprinoša un darījums nav atbrīvots no nodokļa, vai, interpretējot Padomes 1977. gada 17. maija Sestās direktīvas 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze, 11. panta A daļas [1. punkta] a) [apakš]punktu, maksa par ar nodokli apliekamo pakalpojumu ir nosakāma pēc pušu aplēstajām vai reālajām iekasēšanas izmaksām?
            
         
      (1)  OV L 145, 1. lpp.